pythainlp/thai-wiki-dataset-v4 huggingface dataset:
เวิลด์บีชเกมส์

การแข่งขันกีฬาชายหาดโลก  หรือรู้จักกันในชื่อ เวิลด์บีชเกมส์ เป็นการแข่งขันกีฬาหลายชนิดระดับนานาชาติที่จัดขึ้นโดยสมาคมคณะกรรมการโอลิมปิกแห่งชาติ (ANOC) จัดขึ้นทุก 2 ปีในปีที่เป็นเลขคี่ โดยเน้นที่กีฬาชายหาดและกีฬาทางน้ำที่ไม่ใช่กีฬาโอลิมปิก และกลุ่มเป้าหมายหลักคืออายุ 15 ถึง 35 ปี จัดขึ้นครั้งแรกในปี ค.ศ. 2019 ที่เมืองโดฮา ประเทศกาตาร์ จริง ๆ แล้วการแข่งขันครั้งแรกกำหนดจัดขึ้นในซานดิเอโก สหรัฐ ระหว่างวันที่ 10 ถึง 15 ตุลาคม ค.ศ. 2019 แต่ต่อมาได้ย้ายไปจัดที่โดฮา ประเทศกาตาร์ หลังจากซานดิเอโกล้มเหลวในการระดมทุนสำหรับจัดการแข่งขัน 
เมื่อวันที่ 2 พฤษภาคม พ.ศ. 2563 สมาคมคณะกรรมการโอลิมปิกแห่งชาติ (ANOC) ได้ประกาศเลื่อนจัดการแข่งขันเวิลด์บีชเกมส์ 2021 ไปเป็นปี ค.ศ. 2023 เนื่องจากการระบาดทั่วของไวรัสโคโรนา ทำให้โอลิมปิกฤดูร้อน 2020 เลื่อนไปจัดแข่งขันในปี ค.ศ. 2021 และในปี ค.ศ. 2022 มีการจัดโอลิมปิกฤดูหนาว 2022 ดังนั้นเพื่อลดความกดดันของคณะกรรมการโอลิมปิกแต่ละประเทศจึงเลื่อนการแข่งขันเวิลด์บีชเกมส์ครั้งที่ 2 ไปในปี ค.ศ. 2023 และการคัดเลือกเจ้าภาพจะจัดในปี 2021
เวิลด์บีชเกมส์ 2019

เวิลด์บีชเกมส์ 2019  หรือ "กีฬาชายหาดโลก" มีชื่อทางการว่า "ANOC World Beach Games Qatar 2019" หรือ "กาตาร์ 2019" เป็นการแข่งขันกีฬาหลายชนิดระดับนานาชาติที่จัดขึ้นโดยสมาคมคณะกรรมการโอลิมปิกแห่งชาติ (ANOC) ครั้งเป็นการจัดการแข่งขันเวิลด์บีชเกมส์ครั้งแรก จัดขึ้น 5 วัน ระหว่างวันที่ 11 ถึง 16 ตุลาคม ค.ศ. 2019 ที่โดฮา ประเทศกาตาร์ พิธีเปิดจัดขึ้นในวันที่ 12 ตุลาคม
แต่เดิมนั้นกำหนดจัดขึ้นในซานดิเอโก สหรัฐ แต่เมื่อวันที่ 30 พฤษภาคม 2016 ได้ประกาศว่าประสบปัญหาการเงินจึงต้องจัดหาเจ้าภาพใหม่ 
ในวันที่ 14 มิถุนายน ค.ศ. 2019 กาตาร์ ได้รับการประกาศให้เป็นเข้าภาพ เวิลด์บีชเกมส์ 2019
การแข่งขัน.
ชนิดกีฬา.
การแข่งขันเวิลด์บีชเกมส์ 2019 มีการแข่งขัน 14 ประเภทใน 13 ชนิดกีฬา รายการทั้งหมดในการแข่งขันครั้งนี้ไม่ใช่รายการในโอลิมปิก กล่าวคือ แตกต่างจากรายการในโปรแกรมโอลิมปิกฤดูร้อนก่อนหน้านี้ และมีความเท่าเทียมทางเพศ
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
"ตัวเลขในวงเล็บ หมายถึง จำนวนการแข่งขันรายการเหรียญรางวัลในแต่ละสาขาที่แยกจากกัน"
ประเทศที่เข้าร่วมแข่งขัน.
ประเทศที่เข่าร่วมแข่งขันครั้งนี้มี 97 ประเทศจากทั้งหมด 206 ประเทศ ดังนี้ :
ตารางสรุปเหรียญรางวัล.
ในเดือนกุมภาพันธ์ พ.ศ. 2564 นักกีฬาที่คว้าเหรียญรางวัล 2 คน (คนหนึ่งจากอิหร่านและอีกคนหนึ่งจากไนจีเรีย) ถูกตัดสินว่ามีความผิดในความผิดเกี่ยวกับสารกระตุ้นที่เกิดขึ้นในการแข่งขัน พวกเขาถูกปลดเหรียญรางวัลซึ่งถูกจัดสรรใหม่ในภายหลัง
คียอแซร์

คียอแซร์  เป็นเมืองในเทศมณฑลซอรีของจังหวัดมอแซนแดรอน ประเทศอิหร่าน เมืองนี้ตั้งอยู่ห่างจากเมืองซอรีไปทางใต้ 70 กิโลเมตร ในปี พ.ศ. 2559 มีประชากร 3,384 คน ซึ่งแสดงถึงจำนวนประชากรที่ลดลงเมื่อเทียบกับปีที่ผ่านมา
โรงพยาบาลมหาวิทยาลัยแม่ฟ้าหลวง เชียงราย

โรงพยาบาลมหาวิทยาลัยแม่ฟ้าหลวง เชียงราย  เป็นโรงพยาบาลในสังกัดสำนักวิชาการแพทย์บูรณาการ มหาวิทยาลัยแม่ฟ้าหลวง ตั้งอยู่เลขที่ 333 หมู่ 1 ตำบลท่าสุด อำเภอเมืองเชียงราย จังหวัดเชียงราย
ประวัติ.
พ.ศ. 2548 มหาวิทยาลัยแม่ฟ้าหลวง ได้จัดตั้งสำนักวิชาวิทยาศาสตร์สุขภาพ เพื่อผลิตบัณฑิตทางด้านการแพทย์แผนไทยประยุกต์ และสาขาวิชาอื่นที่เกี่ยวข้อง เพื่อให้การจัดการเรียนการสอนด้านการแพทย์แผนไทยประยุกต์และสาขาวิชาอื่น ๆ ที่เกี่ยวข้องบรรลุวัตถุประสงค์ มหาวิทยาลัยได้จัดให้มีการสร้างอาคารเรียนปฏิบัติการด้านวิทยาศาสตร์และสุขภาพเพื่อใช้เป็นโรงพยาบาล โดยได้รับงบประมาณแผ่นดินทั้งสิ้นประมาณ 204 ล้านบาท ประกอบด้วยอาอาร 2 หลัง คือ อาคารเรียนและปฏิบัติการด้านวิทยาศาสตร์และสุขภาพ และอาคารปฏิบัติการด้านแพทย์แผนไทยประยุกต์ ซึ่งใช้เป็นอาคารหอผู้ป่วย สำหรับผู้ป่วยที่มารับการรักษาในระบบผสมผสานระหว่างการแพทย์แผนปัจจุบัน การแพทย์แผนไทยประยุกต์ การแพทย์ทางเลือก โดยมีจำนวนเตียงผู้ป่วย 136 เตียง
มหาวิทยาลัยมุ่งหวังยิ่งว่า อาคารผู้ป่วยโรงพยาบาลมหาวิทยาลัยแม่ฟ้าหลวง ศูนย์การแพทย์แผนไทยประยุกต์แห่งนี้ จะเป็นโรงพยาบาลที่อำนวยประโยชน์ด้านการผลิตบัณฑิตด้านวิทยาศาสตร์สุขภาพออกไปรับใช้ประเทศชาติและประชาชนได้เป็นอย่างดี นอกจากนี้ยังสามารถอำนวยประโยชน์ด้านการรักษาแก่พี่น้องประชาชนในจังหวัดเชียงราย จังหวัดใกล้เคียง และประชาชนในกลุ่มประเทศอนุภูมิภาคลุ่มแม่น้ำโขง
เมื่อวันที่ 1 มิถุนายน พ.ศ. 2562 ทางมหาวิทยาลัยแม่ฟ้าหลวงได้มีมติจัดตั้ง สำนักวิชาการแพทย์บูรณาการเป็นสำนักวิชาใหม่ ที่แยกตัวออกมาจากสำนักวิชาวิทยาศาสตร์สุขภาพ เป็นสำนักวิชาลำดับที่ 15 ซึ่งประกอบด้วยหลักสูตรระดับปริญญาตรี จำนวน 3 หลักสูตร  ได้แก่ หลักสูตรการแพทย์แผนไทยประยุกต์บัณฑิต, หลักสูตรการแพทย์แผนจีนบัณฑิต และหลักสูตรกายภาพบำบัดบัณฑิต และต่อมาได้ปรับปรุงรูปแบบเดิมของโรงพยาบาลมหาวิทยาลัยแม่ฟ้าหลวง โดยการที่พัฒนาขึ้นให้เป็นโรงพยาบาลมหาวิทยาลัยแม่ฟ้าหลวง การแพทย์แบบบูรณาการ ของสำนักวิชาการแพทย์บูรณาการ มหาวิทยาลัยแม่ฟ้าหลวง ที่จะเน้นการรักษาแพทย์แผนแบบดั้งเดิม มุ่งเน้นคุณภาพการให้บริการทางการแพทย์แบบผสมผสาน ให้บริการตรวจรักษาด้วยแพทย์แผนไทย แพทย์แผนจีน กายภาพบำบัดแบบองค์รวม คลินิกผิวหนังและเวชศาสตร์ชะลอวัย กลุ่มเป้าหมายคือ ผู้ป่วยและประชาชนทั่วไป เป็นแหล่งฝึกปฏิบัติการแพทย์แบบบูรณาการ (Integrative Medicine) ของนักศึกษาสำนักวิชาการแพทย์บูรณาการ มหาวิทยาลัยแม่ฟ้าหลวง
นอกจากภารกิจในการให้บริการผู้ป่วยแล้ว โรงพยาบาลการแพทย์แผนไทย-จีน มหาวิทยาลัยแม่ฟ้าหลวง ยังมีส่วนสำคัญช่วยสนับสนุนสำนักวิชาการแพทย์บูรณาการ มหาวิทยาลัยแม่ฟ้าหลวงในงานวิชาการด้านต่าง ๆ ทั้งการสอน การวิจัย และเป็นที่ศึกษาดูงานของบุคลากรทางการแพทย์ทางเลือกทั้งชาวไทยและชาวต่างประเทศ
ประเทศไทยในเวิลด์บีชเกมส์ 2019

ประเทศไทย ได้เข้าร่วมแข่งขันกีฬาเวิลด์บีชเกมส์ ครั้งที่ 1 ค.ศ. 2019 (พ.ศ. 2562) ณ เมืองโดฮา ประเทศกาตาร์ ระหว่างวันที่ ระหว่างวันที่ 11 ถึง 16 ตุลาคม พ.ศ. 2562 คณะกรรมการโอลิมปิกแห่งประเทศไทยได้ส่งทีมนักกีฬาเข้าแข่งขันทั้งหมด 3 คน แบ่งเป็นเป็นชาย 1 คนและหญิง 2 คน เข้าร่วมการแข่งขันใน 3 ชนิดกีฬา
การรุกฤดูใบไม้ผลิ

การรุกฤดูใบไม้ผลิ หรือ ยุทธการของไกเซอร์  เป็นชุดการโจมตีของจักรวรรดิเยอรมันในแนวรบด้านตะวันตกของสงครามโลกครั้งที่หนึ่ง เยอรมันดำเนินการรุกนี้เพื่อหวังเอาชนะฝ่ายสัมพันธมิตรให้ได้ก่อนสหรัฐจะเข้าช่วยเหลือฝ่ายสัมพันธมิตรอย่างเต็มตัว การรุกครั้งนี้เริ่มขึ้นในเดือนมีนาคม ค.ศ. 1918 เมื่อเยอรมันเริ่มปฏิบัติการไมเคิล อันเป็นหนึ่งในสี่ปฏิบัติการเพื่อผลักดันฝ่ายสัมพันธมิตรออกจากทางเหนือของฝรั่งเศส ก่อนจะจบลงที่ความพ่ายแพ้ของเยอรมันในยุทธการที่มาร์นครั้งที่สองในเดือนกรกฎาคม ปีเดียวกัน
หลังสู้รบมานาน 4 ปี ทั้งฝ่ายสัมพันธมิตรและฝ่ายมหาอำนาจกลางต่างตกอยู่ในสภาพชะงักงันและเหลือปัจจัยในการทำสงครามน้อยลงทุกที ถึงแม้ว่าฝ่ายมหาอำนาจกลางจะบีบให้รัสเซียออกจากสงครามได้หลังลงนามในสนธิสัญญาเบรสท์-ลีตอฟสก์ แต่การเข้าร่วมสงครามของสหรัฐในเดือนเมษายน ค.ศ. 1917 ทำให้เยอรมันเหลือหนทางในการชนะสงครามไม่มาก ในวันที่ 11 พฤศจิกายน ค.ศ. 1917 เอริช ลูเดินดอร์ฟ แม่ทัพพลาธิการของจักรวรรดิเยอรมันสั่งเริ่มการรุก โดยทัพเยอรมันได้ทหารเกือบ 50 กองพลที่ถอนกำลังจากรัสเซียมาช่วยในการรุกนี้ วันที่ 21 มีนาคม ค.ศ. 1918 ลูเดินดอร์ฟเริ่มปฏิบัติการไมเคิลเพื่อเจาะแนวรบของฝ่ายสัมพันธมิตรและยึดท่าเรือช่องแคบ (Channel Ports) ที่บริเตนใช้ขนส่งสรรพาวุธ ถึงแม้ว่าเยอรมันจะสามารถรุกไปได้ไกลจากเดิมกว่า 65 กิโลเมตร แต่พื้นที่ที่ยึดได้กลับให้ประโยชน์ทางยุทธศาสตร์แก่เยอรมันน้อยมาก ปฏิบัติการครั้งหลัง ๆ อีกสามปฏิบัติการคือปฏิบัติการจอร์เจต ปฏิบัติการบลือเชอร์–ยอร์ค และไกเซเนาล้วนแล้วแต่ไม่บรรลุจุดประสงค์และเสียกำลังพลจำนวนมาก วันที่ 15 กรกฎาคม เยอรมันโจมตีที่แม่น้ำมาร์นเป็นครั้งที่สองเพื่อหวังตบตาฝ่ายสัมพันธมิตรก่อนจะบุกทางฟลานเดอร์แต่ล้มเหลว เยอรมันจึงสั่งถอนทัพในวันที่ 20 กรกฎาคม
ชัยชนะในยุทธการที่มาร์นครั้งที่สองช่วยเสริมสร้างขวัญกำลังใจให้ทัพฝ่ายสัมพันธมิตร และนำไปสู่การรุกร้อยวัน อันเป็นการรุกกลับของฝ่ายสัมพันธมิตรที่ท้ายที่สุดแล้วบีบให้เยอรมันยอมสงบศึกในเดือนพฤศจิกายน ค.ศ. 1918
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โรงพยาบาลมหาวิทยาลัยแม่ฟ้าหลวง กรุงเทพมหานคร

โรงพยาบาลมหาวิทยาลัยแม่ฟ้าหลวง กรุงเทพมหานคร  เป็นโรงพยาบาลในสังกัดสำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง ตั้งอยู่เลขที่ 38/11-13 อาคารอโศกเพลส ถนนอโศกมนตรี ซอยสุขุมวิท 21 แขวงคลองเตย เขตวัฒนา กรุงเทพมหานคร 10110
หนุมานกองปราบ

หน่วยปฏิบัติการพิเศษหนุมาน กองปราบปราม หรือที่รู้จักกันในชื่อ หนุมานกองปราบ  เป็นหน่วยปฏิบัติการพิเศษเทียบชั้นสวาตของกองปราบปราม โดยได้รับการก่อตั้งเมื่อเดือนพฤศจิกายน พ.ศ. 2562 และมีผู้กำกับการคนปัจจุบันคือพันตำรวจเอก วิจักขณ์ ตารมย์
ประวัติ.
เนื่องด้วยหน่วยคอมมานโดที่อยู่สังกัดกองปราบปราม คือ "กองกำกับการปฏิบัติการพิเศษ กองบังคับการปราบปราม" ได้แยกตัวออกไปอยู่ในสังกัดกองบังคับการตำรวจมหาดเล็กราชวัลลภ รักษาพระองค์ 904 จึงได้มีการขอจัดตั้ง "กองกำกับการสนับสนุน กองบังคับการปราบปราม" ขึ้นแทน โดยมีพันตำรวจเอก วิจักขณ์ ตารมย์ เป็นผู้กำกับการและควบคุมหน่วยปฏิบัติการพิเศษ
จากนั้น ได้มีความคิดที่จะตั้งชื่อที่เหมาะสมของหน่วย ซึ่งกองปราบปรามเป็นหน่วยที่ขึ้นตรงต่อกองบัญชาการตำรวจสอบสวนกลาง และผู้บัญชาการตำรวจสอบสวนกลางมีรหัสเรียกขานคือ "นารายณ์ 1" ที่มาจากพระนารายณ์ ผู้มีร่างอวตารคือพระรามในเรื่อง"รามเกียรติ์" ซึ่งมีทหารเอกคือหนุมาน จึงนำมาตั้งเป็นชื่อหน่วยหนุมานกองปราบ
หน่วยหนุมานกองปราบเป็นที่รู้จักในวงกว้างครั้งแรก จากปฏิบัติการจับกุมผู้อำนวยการสถานศึกษาฆ่าชิงทองที่จังหวัดลพบุรีเมื่อเดือนมกราคม พ.ศ. 2563 โดยเจ้าหน้าที่หนุมานกองปราบ 15 นาย ภายใต้การบัญชาการของพลตำรวจตรี จิรภพ ภูริเดช ซึ่งปฏิบัติการนี้ได้รับการกล่าวถึงอย่างกว้างขวางในโซเชียลมีเดีย
เหตุการณ์ชิงตัวประกันในเทอร์มินอล 21 โคราช.
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา จึงได้มีการจัดกำลังหนุมานกองปราบพร้อมอาวุธหนักและเบาครบมือ 2 ทีม 20 นาย ลงพื้นที่ 12 นาย โดยได้ทำการควบคุมพื้นที่ และสามารถช่วยประชาชนออกมาได้เป็นจำนวนมาก
หลังจากปฏิบัติการเสร็จสิ้น หน่วยหนุมานก็ได้รับการกล่าวถึงอย่างกว้างขวางในโซเชียลมีเดียเช่นกัน รวมถึงได้รับการชื่นชมอย่างมากในทวิตเตอร์
เวิลด์เกมส์ 2017

เวิลด์เกมส์ 2017  หรือ วรอตสวัฟ 2017  เป็นการจัดการแข่งขันกีฬาเวิลด์เกมส์ ครั้งที่ 10 จัดขึ้นที่เมืองวรอตสวัฟ ประเทศโปแลนด์ ระหว่างวันที่ 20 - 30 กรกฎาคม พ.ศ. 2560 จัดการแข่งขันโดยคณะกรรมกาารจัดการแข่งขันเวิลด์เกมส์วรอตสวัฟ (WOC)
ซึ่งเมืองวรอตสวัฟได้รับคัดเลือกเป็นเจ้าภาพเมื่อเดือนมกราคม พ.ศ. 2555 เอาชนะกรุงบูดาเปสต์ขของฮังการีไปได้ ซึ่งเป็นการจัดแข่งขันเวิลด์เกมส์ครั้งแรกของโปแลนด์
การแข่งขัน.
กีฬาที่แข่งขัน.
เวิลด์เกมส์ 2017 ได้จัดการแข่งขันทั้งหมด 27 กีฬาทางการ และ 4 กีฬาสาธิต รวมทั้งหมด 219 รายการ
<templatestyles src="Div col/styles.css"/>
AD: กีฬาศิลปะและการเต้นรำ
B: กีฬาที่ใช้ลูกเล่น
I: กีฬาสาธิต คัดเลือกโดยเมืองเจ้าภาพ
M: ศิลปะการต่อสู้
P: กีฬาที่อาศัยความแม่นยำ
S: กีฬาที่อาศัยพละกำลัง
T: เทรนด์สปอร์ต
ตารางสรุปเหรียญรางวัล.
กีฬาทางการ.
สรุปเหรียญรางวัล
เวิลด์เกมส์ 2022

เวิลด์เกมส์ 2022  หรือ เบอร์มิงแฮม 2022  เป็นการจัดการแข่งขันกีฬาเวิลด์เกมส์ ครั้งที่ 11 กำหนดจัดขึ้นที่เมืองเบอร์มิงแฮม รัฐแอละแบมา สหรัฐ เดิมจะจัดขึ้นในเดือนกรกฎาคม ค.ศ. 2021 แต่ผลจากการเลื่อนการแข่งขันโอลิมปิกฤดูร้อน 2020 การจัดแข่งขันเวิลด์เกมส์จึงย้ายมาจัดระหว่างวันที่ 7-17 กรกฎาคม พ.ศ. 2565 จัดแข่งขันทั้งหมด 33 ชนิดกีฬาใน 30 สนามทั่วเบอร์มิงแฮม 
ซึ่งเมืองเบอร์มิงแฮมได้รับคัดเลือกเป็นเจ้าภาพโดยสมาพันธ์เวิลด์เกมส์นานาชาติ เมื่อวันที่ 22 มกราคม พ.ศ. 2558 
การแข่งขัน.
กีฬา.
กีฬา (และสหพันธ์) ที่แข่งขันในเวิลด์เกมส์ 2022 ได้แก่ :
<templatestyles src="Div col/styles.css"/>
AD: กีฬาศิลปะและการเต้นรำ
B: กีฬาที่ใช้ลูกเล่น
I: กีฬาสาธิต คัดเลือกโดยเมืองเจ้าภาพ
M: ศิลปะการต่อสู้
P: กีฬาที่อาศัยความแม่นยำ
S: กีฬาที่อาศัยพละกำลัง
T: เทรนด์สปอร์ต
ปฏิทินกำหนดการแข่งขัน.
1 Invitational sports selected by the host organizing committee
โอร์ชา

โอร์ชา (;) หรือ โวร์ชา  เป็นนครในแคว้นวีเชปสก์ ประเทศเบลารุส ตั้งอยู่บนจุดบรรจบระหว่างแม่น้ำนีเปอร์กับแม่น้ำอาร์ชึตซา
มีการเอ่ยถึงเมืองครั้งแรกใน ค.ศ. 1067 ในชื่อ "Rsha" ถือเป็นเมืองหนึ่งที่เก่าแก่ที่สุดในเบลารุส ชื่อเมืองตั้งชื่อตามแม่น้ำที่เดิมใช้ชื่อว่า "Rsha" ซึ่งอาจมาจากรากภาษาบอลต์ว่า *"rus" ซึ่งหมายถึง "ไหลช้า ๆ"
แถม นุชเจริญ

แถม นุชเจริญ เป็นอดีตสมาชิกสภาผู้แทนราษฎรจังหวัดเชียงราย 2 สมัย อดีตรองหัวหน้าพรรคประชาธิปไตย และอดีตหัวหน้าพรรคชาติสยาม
ประวัติ.
แถม นุชเจริญ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคประชาธิปัตย์ และสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์เช่นเดิม หลังจากว่างเว้นทางการเมืองไปนานกว่าสิบปี เนื่องจากการรัฐประหารยึดอำนาจ
ในปี พ.ศ. 2517 นายแถม ได้เข้าร่วมกับ ชุมพล มณีเนตร อดีต ส.ส.จังหวัดฉะเชิงเทรา นิสิต เวทย์ศิริยานันท์ อดีต ส.ส.จังหวัดศรีสะเกษ ก่อตั้งพรรคประชาธิปไตย ขึ้น โดยเขารับตำแหน่งรองหัวหน้าพรรค โดยนำเสนอนโยบายสำคัญ คือ การยกฐานะกำนัน ผู้ใหญ่บ้านให้มีสิทธิเท่าเทียมข้าราชการทั่วไป แต่ในการเลือกตั้ง พ.ศ. 2518 และ พ.ศ. 2519 เขาไม่ได้รับเลือกตั้ง และพรรคประชาธิปไตย ก็ได้เพียง 2 ที่นั่ง และ 1 ที่นั่งตามลำดับเท่านั้น
ต่อมาเขาก็ได้ก่อตั้งพรรคการเมืองขึ้นมาและดำรงตำแหน่งหัวหน้าพรรคเอง คือ พรรคชาติสยาม ในปี พ.ศ. 2519 โดยใช้สโลแกนว่า “ความมั่นคงของชาติอยู่เหนือสิ่งอื่นใด”
สุพจน์ ตั้งตระกูลไท

เรือตรี สุพจน์ ตั้งตระกูลไท หรือ สุพจน์ ตั้งตระกูล เป็นอดีตสมาชิกสภาผู้แทนราษฎรจังหวัดเพชรบูรณ์ 6 สมัย
ประวัติ.
เรือตรี สุพจน์ เกิดเมื่อวันที่ 12 กันยายน พ.ศ. 2475 สำเร็จการศึกษา ระดับอนุปริญญาบัตรวนศาสตร์ จาก โรงเรียนการป่าไม้
งานการเมือง.
เรือตรี สุพจน์ ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย และได้รับเลือกตั้งครั้งที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคกิจสังคม 
เขาว่างเว้นจากการเป็น ส.ส.ไป 2 สมัย และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย ซึ่งเขาเป็นกรรมการบริหารพรรค ต่อมายุบรวมเป็นพรรคเอกภาพ และครั้งที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จนกระทั่งในปี พ.ศ. 2535 พรรคเอกภาพยุบรวมเข้าเป็นพรรคสามัคคีธรรม และเขาก็ได้รับเลือกตั้งอีกเป็นสมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ต่อมาในปีเดียวกันได้มีการเปลี่ยนชื่อพรรคเป็นพรรคเทิดไท และสมาชิกส่วนใหญ่ลาออกไปตั้งพรรคการเมืองขึ้นใหม่ ในชื่อว่า "พรรคประชาชนไทย" และสุพจน์ ก็เข้าร่วมงานกับพรรคการเมืองใหม่นี้ด้วย โดยรับตำแหน่งรองหัวหน้าพรรค และต่อมาเปลี่ยนชื่อเป็น "พรรคเสรีธรรม" และเขาก็ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เป็น ส.ส.สมัยที่ 6
อับดุลลาฮ์ กึล

อับดุลลาฮ์ กึล  เป็นนักการเมืองตุรกีที่ดำรงตำแหน่งประธานาธิบดีคนที่ 11 ของตุรกีตั้งแต่ปี ค.ศ. 2007 ถึง ค.ศ. 2014 เขาเคยดำรงตำแหน่งนายกรัฐมนตรีมาสี่เดือนตั้งแต่ปี ค.ศ. 2002 ถึง ค.ศ. 2003
เอเชียนอินดอร์และมาร์เชียลอาตส์เกมส์ 2021

เอเชียนอินดอร์และมาเชียลอาร์ตสเกมส์ 2021  หรือชื่อที่เป็นทางการ เอเชียนอินดอร์ และมาร์เชียลอาร์ตสเกมส์ ครั้งที่ 6  หรือเป็นที่รู้จักในชื่อ กรุงเทพมหานคร–ชลบุรี 2021 เป็นการแข่งขันมหกรรมกีฬาในทวีปเอเชีย กำหนดจัดขึ้นที่กรุงเทพมหานคร และชลบุรี ประเทศไทยในฐานะเมืองเจ้าภาพร่วม
เดิมกำหนดให้มีขึ้นระหว่างวันที่ 21 – 30 พฤษภาคม 2021 แต่ถูกเลื่อนออกไปถึง 4 ครั้งเนื่องด้วยหลากหลายเหตุการณ์ และถูกเลื่อนออกไปถึง 2 ครั้งเนื่องมาจากการระบาดทั่วของโควิด-19 โดยครั้งแรกเลื่อนเป็นวันที่ 10 – 20 มีนาคม 2022 และครั้งที่สองเลื่อนเป็นวันที่ 17 – 26 พฤศจิกายน 2023 การแข่งขันถูกเลื่อนออกไปอีกครั้งเนื่องจากความไม่แน่นอนทางการเมืองในประเทศภายหลังการเลือกตั้งทั่วไปของประเทศไทย จากนั้นจึงกำหนดวันจัดการแข่งขันเป็นวันที่ 24 กุมภาพันธ์ – 6 มีนาคม 2024 แต่ถูกเลื่อนออกไปอีกครั้งเนื่องจากใกล้ถึงโอลิมปิกฤดูร้อน 2024 ที่ปารีสถึง 5 เดือน
จนท้ายที่สุดเมื่อวันที่ 19 สิงหาคม 2024 สภาโอลิมปิกแห่งเอเชียมีมติให้ยกเลิกการจัดการแข่งขัน เพราะไม่สามารถยอมรับความเสี่ยงเนื่องจากยังไม่ได้รับการจัดสรรงบประมาณ ก่อนการจัดการแข่งขันภายในระยะเวลา 3 เดือนได้
การแข่งขัน.
ประเทศที่เข้าร่วมแข่งขัน.
เมื่อวันที่ 16 กรกฎาคม 2020 คณะกรรมการโอลิมปิกแห่งประเทศไทยได้เสนอต่อสภาโอลิมปิกแห่งเอเชีย (OCA) เพื่อให้นักกีฬาจาก 24 ประเทศในคณะกรรมการโอลิมปิกแห่งชาติโอเชียเนีย (ONOC) เห็นถึงความสำเร็จในการแข่งขันปี 2017 ที่อัชกาบัต และการแข่งขันเอเชียนเกมส์ฤดูหนาว 2017 ที่ซัปโปโร วางแผนที่จะอนุมัติให้นักกีฬาในกีฬาประเภทบุคคล 16 ประเภทเป็นส่วนหนึ่งของการแข่งขัน
ตารางการแข่งขัน.
กำหนดการที่ได้มีการวางแผนไว้ แต่ถูกยกเลิกการแข่งขัน
เอเชียนบีชเกมส์ 2023

เอเชียนบีชเกมส์ 2023  เป็นการแข่งขันกีฬาเอเชียนบีชเกมส์ ครั้งที่ 6 กำหนดจัดขึ้นที่เมืองซานย่า ประเทศจีน การแข่งขันในครั้งนี้จะเป็นครั้งที่สองที่ประเทศจีนเป็นเจ้าภาพการแข่งขันเอเชียนบีชเกมส์ต่อจากเอเชียนบีชเกมส์ 2012 ที่เมืองไห่หยาง
ซาม มุรซี

ซาม ซายิด มุรซี (เกิดวันที่ 10 กันยายน ค.ศ. 1991) เป็นนักฟุตบอลผู้เล่นในตำแหน่งกองกลางตัวรับให้กับอิปสวิชทาวน์ในพรีเมียร์ลีกและทีมชาติอียิปต์
มุรซีถูกปล่อยจากทีมเยาวชนของวุลเวอร์แฮมป์ตันวอนเดอเรอส์ และได้เข้าร่วมทีมเยาวชนของพอร์ตเวลใน ค.ศ. 2008 โดยเขาได้ลงเล่นนัดแรกในเดือนกุมภาพันธ์ ค.ศ. 2010 และได้เลื่อนขึ้นมาเล่นระดับอาชีพในฤดูร้อนปีเดียวกัน เขาขึ้นมาเป็นตัวหลักของทีมในฤดูกาล 2010–11 หลังจากที่ต่อสัญญาสองปี เขามีส่วนช่วยให้สโมสรเลื่อนชั้นจากลีกทูในฤดูกาล 2012–13 ต่อมาเขาเข้าร่วมเชสเตอร์ฟีลด์ในเดือนกรกฎาคม ค.ศ. 2013 และได้ลงเล่นในรอบชิงชนะเลิศของฟุตบอลลีกโทรฟีใน ค.ศ. 2014 นอกจากนี้ ยังพาทีมคว้าแชมป์ลีกทูในฤดูกาล 2013–14 เขาถูกขายให้กับวีแกนแอทเลติกในเดือนมกราคม ค.ศ. 2016 และช่วยให้วีแกนชนะเลิศลีกวันในฤดูกาล 2015–16 เขาถูกปล่อยยืมตัวให้กับบาร์นสลีย์ในเดือนสิงหาคม ค.ศ. 2016 และเมื่อเขากลับสู่วีแกน ซึ่งตกชั้นจากแชมเปียนชิป เขาก็ได้กลายเป็นตัวหลักของทีม และช่วยให้ทีมชนะเลิศลีกวันและกลับสู่แชมเปียนชิปในฤดูกาล 2017–18
เกียรติประวัติ.
พอร์ตเวล
เชสเตอร์ฟีลด์
วีแกนแอทเลติก
รางวัลส่วนตัว
แคนเทอร์เบอรี

แคนเทอร์เบอรี  เป็นนครมหาวิหารโบราณของอังกฤษและเป็นมรดกโลกของยูเนสโก ตั้งอยู่ใจกลางของนครแคนเทอร์เบอรี เขตการปกครองท้องถิ่นของมณฑลเคนต์ ประเทศอังกฤษ เมืองตั้งอยู่ริมฝั่งแม่น้ำสตูร์
อาร์ชบิชอปแห่งแคนเทอร์เบอรีถือผู้นำหลักของคริสตจักรแห่งอังกฤษ เป็นประมุขเชิงสัญลักษณ์ของแองกลิคันคอมมิวเนียนทั่วโลก
แคนเทอร์เบอรีเป็นเมืองท่องเที่ยวที่ได้รับความนิยม เป็นหนึ่งในสถานที่ทีมีนักท่องเที่ยวมาเยือนมากที่สุดของสหราชอาณาจักร เศรษฐกิจของเมืองขึ้นอยู่กับการท่องเที่ยว ในอดีตเคยเป็นเมืองหลวงของราชอาณาจักรเคนต์ที่ปกครองโดยพวกเคลติก แคนเตียซิ และจูต มีสิ่งก่อสร้างโบบราณ อย่างเช่น กำแพงเมืองในยุคโรมันที่มีการสร้างใหม่ในศตวรรษที่ 14 มีซากโบสถ์ออกัสติน และปราสาทนอร์มัน
แคนเทอร์เบอรียังถือว่าเป็นนครเล็ก ๆ เมื่อเทียบกับขนาดพื้นที่และจำนวนประชากร เทียบกับเมืองอื่น ๆ ในอังกฤษ
พระยานิติศาสตร์ไพศาลย์ (วัน จามรมาน)

ศาสตราจารย์ พระยานิติศาสตร์ไพศาลย์ (วัน จามรมาน) เป็นอดีตอนุกรรมการร่างรัฐธรรมนูญ เป็นอดีตอธิบดีกรมอาลักษณ์ ผู้เคยทำงานใกล้ชิดพระบาทสมเด็จพระเจ้าอยู่หัวในกรมราชเลขาธิการ
ประวัติ.
พระยานิติศาสตร์ไพศาล เป็นคนกรุงเทพฯ เกิดเมื่อวันที่ 15 กันยายน พ.ศ. 2431 ที่บ้านเชิงสะพานยศเส อำเภอปทุมวัน จังหวัดพระนคร โดยมีชื่อเดิมว่า "วัน จามรมาน" เป็นบุตรของจมื่นเสนาสงคราม (ช้าง จามรมาน) กับนางพลอย เสนาสงคราม เขาได้เข้าเรียนชั้นประถมที่โรงเรียนวัดเทพธิดาราม แล้วไปต่อชั้นมัธยมที่โรงเรียนวัดราชบุรณะ และไปจบชั้นมัธยมศึกษาพิเศษจากโรงเรียนสวนกุหลาบอังกฤษ (ที่ย้ายมาจัดการเรียนการสอนที่โรงเรียนเทพศิรินทร์ในช่วงเวลานั้น) ต่อมาได้เข้าไปเป็นนักเรียนล่ามของกระทรวงยุติธรรม เมื่อปี พ.ศ. 2451 จึงมีโอกาสเข้าเรียนโรงเรียนกฎหมายกระทรวงยุติธรรม ในปี พ.ศ. 2453 สอบได้เป็นเนติบัณฑิตชั้น 2 เข้ารับราชการเป็นผู้พิพากษาศาลคดีต่างประเทศ และในปี พ.ศ. 2454 ได้รับการคัดเลือกไปเรียนวิชากฎหมายต่อที่ประเทศอังกฤษ ที่สำนักกฎหมายเกรย์อินน์ จนเรียบจบกฎหมายจากอังกฤษในปี พ.ศ. 2459 แล้วจึงกลับไทยมาเฝ้าทูลละอองธุลีพระบาทเมื่อวันที่ 15 ตุลาคม 2460 แล้วรับราชการเป็นผู้พิพากษาต่อมา
พระยานิติศาสตร์ไพศาล ขณะมีตำแหน่งเป็นผู้พิพากษาศาลพระราชอาญา ในปี พ.ศ. 2460 ก็ได้รับพระราชทานบรรดาศักดิ์เป็นหลวงอรรถกัลยาณวาทย์ ได้ปีเดียวก็ได้รับการเลื่อนบรรดาศักดิ์ขึ้นเป็น “พระนิติศาสตร์ไพศาล” ได้เป็นกรรมการในศาลฎีกา ครั้นถึงปี พ.ศ. 2463 จึงย้ายงานจากทางด้านตุลาการมาอยู่ที่กรมราชเลขาธิการ มาเป็นเจ้ากรมกองการต่างประเทศ
ในเวลาอีก 3 ปีต่อมาได้รับการเลื่อนบรรดาศักดิ์ขึ้นเป็นพระยาในราชทินนามเดิม ทำงานในกรมราชเลขาธิการ ต่อมาถึงปี พ.ศ. 2470 ได้ขึ้นดำรงตำแหน่งอธิบดีกรมอาลักษณ์ จากนั้นอีก 3 ปี จึงย้ายกลับไปยังหน่วยงานเดิมที่กระทรวงยุติธรรม โดยในปี พ.ศ. 2474 ก่อนเปลี่ยนแปลงการปกครองท่านได้ขึ้นเป็นอธิบดีผู้พิพากษาศาลพระราชอาญา และเป็นอธิบดีผู้พิพากษาศาลคดีต่างประเทศในปีถัดมา
เมื่อมีการเปลี่ยนแปลงการปกครองในปี 2475 ได้มีการแต่งตั้งสมาชิกสภาผู้แทนราษฎรชั่วคราวชุดแรกขึ้นมาจำนวน 70 คน พระยานิติศาสตร์ฯ เป็นหนึ่งในสมาชิกสภาผู้แทนราษฎร และได้รับการแต่งตั้งเป็นสมาชิกสภาผู้แทนราษฎรประเภทที่ 2
พระยานิติศาสตร์ฯ เคยเป็นคณบดีคนแรก ของคณะนิติศาสตร์ มหาวิทยาลัยธรรมศาสตร์ เป็นอาจารย์สอนกฎหมายที่จุฬาลงกรณ์มหาวิทยาลัย และเคยเป็นประธานกรรมการธนาคารออมสิน (พ.ศ. 2490-2492)
พระยานิติศาสตร์ฯ ถึงแก่อนิจกรรมในวันที่ 11 มีนาคม พ.ศ. 2510
กีฬาแบดมินตันในโอลิมปิกฤดูร้อน 2020 – รอบคัดเลือก

การแข่งขันกีฬาแบดมินตันในโอลิมปิกฤดูร้อน 2020 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน ระยะเวลาการคัดเลือกจะมีขึ้นระหว่างวันที่ 29 เมษายน พ.ศ. 2562 และ 25 เมษายน พ.ศ. 2564 และรายการการจัดอันดับสหพันธ์แบดมินตันโลกซึ่งมีกำหนดจะเผยแพร่ในวันที่ 29 เมษายน พ.ศ. 2564 จะถูกใช้เพื่อจัดสรรโควต้า แต่ละประเทศสามารถส่งนักกีฬาได้สุงสุด 2 คน ต่อรายการเดี่ยวชายและหญิงซึ่งจะอยู่ในมือวาง 16 อันดับแรกของโลก มิเช่นนั้นแล้วโควต้าจะถูกนับต่อไปจนครบโควต้า 38 คน กฎนี้ใช้เช่นเดียวกันในประเภทคู่ แต่ละประเทศส่งนักกีฬาได้สุงสุด 2 คู่ หากทั้งสองอยู่ใน 8 อันดับแรกของโลก ในขณะที่ชาติที่เหลือจะได้รับสิทธิจนกว่าจะครบโควต้าที่มีอันดับสูงสุด 16 คู่
สรุปอันดับ.
รายการทั้งหมดถูกเลื่อนออกไปและกำหนดเวลาใหม่เนื่องจากการระบาดทั่วของไวรัสโคโรนา
ดัคเคา

ดัคเคา ([ˈdaxaʊ]) เป็นเมืองในโอเบอร์ไบเอิร์น รัฐไบเอิร์น ทางตอนใต้ของประเทศเยอรมนี ปัจจุบันเป็นเมืองที่พักอาศัยที่ได้รับความนิยมจากคนที่ทำงานที่มิวนิก โดยมีประชากรราว 45,000 คน เมืองเก่ามีปราสาทศตวรรษที่ 18 ตั้งอยู่บนที่สูง สามารถมองเห็นได้แต่ไกล
ดัคเคาก่อตั้งในคริสต์ศตวรรษที่ 9 เมืองเป็นที่รู้จักจากการมีค่ายกักกันดัคเคา สร้างขึ้นในปี ค.ศ. 1933 โดยนาซี
กีฬาเทเบิลเทนนิสในโอลิมปิกฤดูร้อน 2020 – รอบคัดเลือก

การแข่งขันกีฬาเทเบิลเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทเบิลเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 172 คน แต่ละประเทศส่งนักกีฬาได้สูงสุด 6 คน ประกอบด้วย ประเภทเดี่ยว ชาย 1 คน หญิง 1 คน ในประเภททีม ชาย 1 ทีม หญิง 1 ทีม และคู่ผสม 1 ทีม
มัสยิดฟัยศ็อล

มัสยิดฟัยศ็อล, มัสยิดไฟซอล หรือ มัสยิดฟัยซัล  เป็นมัสยิดในอิสลามาบาด ประเทศปากีสถาน ตั้งอยู่บริเวณเชิงเขา Margalla Hills มัสยิดนี้ประกอบด้วยการออกแบบร่วมสมัย มีชั้นนอกของอาคาร 8 ด้านซึ่งได้รับแรงบันดาลใจมาจากกระโจมเบดูอิน (Bedouin tent) มัสยิดฟัยศ็อลเป็นสถานที่ท่องเที่ยวสำคัญของทั้งประเทศปากีสถานและของเมืองอิสลามาบาด และได้รับการเรียกขานว่าเป็นมัสยิดที่มีสถาปัตยกรรมร่วมสมัยที่มีอิทธิพลต่อสถาปัตยกรรมอิสลาม
การก่อสร้างมัสยิดเริ่มต้นขึเนในปี 1976 หลังการจัดสรรงบประมาณ $120 ล้าน ที่พระราชทานโดย สมเด็จพระราชาธิบดีฟัยชัลแห่งซาอุดิ ที่ซึ่งมัสยิดตั้งชื่อจากพระนามของพระองค์ งานออกแบบที่แปลกใหม่นี้เป็นผลงานของสถาปนิกชาวตุรกี Vedat Dalokay ซึ่งได้รับการคัดเลือกจากการประกวดในระดับนานาชาติ ด้วยลักษณะที่ขาดโดมแบบที่พบในมัสยิดทั่วไป มัสยิดฟัยศ็อลล้อมรอบด้วยหออะษานสูง 260ฟุต สี่หอ ภายในมัสยิดสามารถจุคนได้ 10,000 คน
ด้วยพื้นที่รวมทั้งหมดของมัสยิดอยู่ที่ 54,000 ตารางฟุต มัสยิดฟัยศ็อลจึงเป็นส่วนสำคัญของภูมิทัศน์เมืองอิสลามาบาด มัสยิดตั้งอยู่ที่ปลายด้านเหนือของถนนฟัยศ็อล (Faisal Avenue) ทางตะวันออกเฉียงเหนือของเมือง เชิงเขาของ Margalla Hills ซึ่งเป็นส่วนเชิงเขาตอนปลายทางตะวันตกที่สุดของเทือกเขาหิมาลัย มัสยิดนี้เป็นมัสยิดที่ใหญ่ที่สุดในประเทศปากีสถาน และเคยดำรงตำแหน่งมัสยิดที่ใหญ่ที่สุดในโลกตั้งแต่ปี 1986 ถึงปี 1993 จนกระทั่งโครงการมัสยิดขนาดใหญ่ต่าง ๆ ในประเทศซาอุดีอาระเบียสร้างสำเร็จ ในปัจจุบันมัสยิดฟัยศ็อลเป็นมัสยิดที่มีพื้นที่ความจุสูงที่สุดในโลกเป็นอันดับที่สี่
กีฬาเทนนิสในโอลิมปิกฤดูร้อน 2020 – รอบคัดเลือก

การแข่งขันกีฬาเทนนิสในโอลิมปิกฤดูร้อน 2020 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส ญี่ปุ่นได้รับการพิจารณาเป็นอันดับแรกจากการจัดอันดับที่จัดทำโดยสมาคมนักเทนนิสมืออาชีพ (ATP) และสมาคมเทนนิสหญิง (WTA)
เกณฑ์การคัดเลือก.
เกณฑ์คุณสมบัติหลักคือรายการการจัดอันดับของ ATP และ WTA ที่เผยแพร่เมื่อวันที่ 7 มิถุนายน พ.ศ. 2564 ผู้เล่นที่เข้าแข่งขันจะถูกส่งรายชื่อมาอย่างเป็นทางการโดยสหพันธ์เทนนิสนานาชาติ การจัดอันดับ ATP และ WTA ขึ้นอยู่กับการผลงานจาก 52 สัปดาห์ที่ก่อนหน้าและมีการแข่งขันหลายรายการในช่วงสองเดือนระหว่างช่วงเวลาของการจัดอันดับที่ยังค้างสำหรับการคัดเลือกและกำลังจะเริ่มก่อนการแข่งขันเทนนิสในกีฬาโอลิมปิก 
แต่ละคณะกรรมการโอลิมปิกแห่งชาติ (NOC) สามารถส่งนักกีฬาชาย 6 คนและหญิง 6 คน โดยมีจำนวนสูงสุด 4 คนในประเภทเดี่ยวและ 2 คู่ในประเภทคู่
การคัดเลือก.
หญิงเดี่ยว.
<templatestyles src="การอ้างอิง/styles.css"/>^A Provided that fewer than four other players from the United States qualify directly to the women's singles event via the 8 June 2020 WTA rankings.
ชายคู่.
<templatestyles src="การอ้างอิง/styles.css"/>^* Combined ranking. The best ranking (singles or doubles) of Player A is added to that of Player B to calculate the combined ranking.
<templatestyles src="การอ้างอิง/styles.css"/>^† Singles ranking.
<templatestyles src="การอ้างอิง/styles.css"/>^‡ Doubles ranking.
หญิงคู่.
<templatestyles src="การอ้างอิง/styles.css"/>^* Combined ranking. The best ranking (singles or doubles) of Player A is added to that of Player B to calculate the combined ranking.
<templatestyles src="การอ้างอิง/styles.css"/>^† Singles ranking.
<templatestyles src="การอ้างอิง/styles.css"/>^‡ Doubles ranking.
คู่ผสม.
<templatestyles src="การอ้างอิง/styles.css"/>^* Combined ranking. The best ranking (singles or doubles) of Player A is added to that of Player B to calculate the combined ranking.
<templatestyles src="การอ้างอิง/styles.css"/>^† Singles ranking.
<templatestyles src="การอ้างอิง/styles.css"/>^‡ Doubles ranking.
วันสตาร์ วอร์ส

วันสตาร์ วอร์ส (4 พฤษภาคม) เป็นวันที่เฉลิมฉลองเป็นสื่อแฟรนไชส์ของภาพยนตร์เรื่อง สตาร์ วอร์ส ของ จอร์จ ลูคัส เป็นที่สังเกตว่าการแพร่กระจายของวันที่ระลึกนี้เป็นไปอย่างรวดเร็วผ่านสื่อและงานเฉลิมฉลองระดับรากหญ้า 
วันที่ได้รับเลือกสำหรับการเล่นสำนวนบทกลอน "ขอให้พลังจงสถิตย์อยู่กับคุณ" (May the Force be with you) เปลี่ยนเป็น "ขอให้วันที่สี่จงสถิตย์อยู่กับคุณ" ("May the Fourth be with you") แม้ว่าวันหยุดจะไม่ได้สร้างหรือประกาศโดยลูคัสฟิล์ม แต่แฟนคลับสตาร์วอร์สหลายคนทั่วโลกเลือกที่จะฉลองเป็นวันหยุด ตั้งแต่นั้นมาก็ถูกยึดถือโดย Lucasfilm และ บริษัทแม่ Disney เพื่อเป็นวันเฉลิมฉลองประจำปีของ Star Wars
อนุสาวรีย์ปากีสถาน

อนุสาวรีย์ปากีสถาน  เป็นอนุสาวรีย์แห่งชาติ และพิพิธภัณฑ์มรดกที่ตั้งอยู่ทางตะวันตกของ Shakarparian Hills ใน อิสลามาบาด, ประเทศปากีสถาน อนุสาวรีย์นี้สร้างขึ้นเพื่อเป็นสัญลักษณ์ถึงความสามัคคีของชาวปากีสถาน เพื่อเชิดชูวีรกรรมของวีรุบุรุษชาวปากีสถานผู้พลีชีพ "วันนี้" ของพวกเขาเพื่อ "พรุ่งนี้" ที่ดีกว่า ด้วยระดับความสูงที่ตั้งของอนุสาวรีย์นี้ทำให้สามารถมองเห็นอนุสาวรีย์ได้จากทั่วทั้ง Islamabad-Rawalpindi metropolitan area และเป็นหนึ่งในสถานที่ท่องเที่ยวยอดนิยมของอิสลามาบาด
แนวคิดการออกแบบ.
อนุสาวรีย์ปากีสถานครอบคุลมพื้นที่กว่า การออกแบบนี้มีรากมาจากสถาปัตยกรรมโมกุลอันรุ่มรวยของอนุทวีปนี้ รูปทรงคล้ายกลีบดอกไม้นั้นมาจากองค์ประกอบดั้งเดิมในสถาปัตยกรรมโมกุลที่เรียกว่า muqarna สถาปนิกผู้ออกแบบอนุสาวรีย์ปากีสถานได้กล่าวไว้ว่า "เราควรเรียนรู้จากอดีต ไม่ใช่จมปลักอยู่ในนั้น" ("We should learn from history but not remain in it.") โครงสร้างต่าง ๆ นี้เป็นสัญลักษณ์ถึงความสามัคคีและความกลมเกลียวกันของประชาชนปากีสถาน โครงสร้างทรงกลีบดอกไม้สี่กลีบนั้นมักถูกเข้าใจผิดว่าเป็นสัญลักษณ์ถึงแคว้นทั้งสี่ของประเทศปากีสถาน แต่ในความเป็นจริงนั้นสื่อถึงวัฒนธรรมสี่กลุ่มที่ต่างกันชาวปากีสถาน คือ ปัญจาบ, บาโลจ, สินธ์ และ Pakhtun ส่วนกลีบดอกไม้ขนาดเล็กกว่าภายในจำนวนสามกลีบสื่อถึง Azad Kashmir, Gilgit Baltistan และชนกลุ่มน้อยอื่น ๆ ทั้งเจ็ดกลีบดอกไม้นี้ ถึงจะตั้งอยู่เป็นอิสระต่อกัน แต่ก็ล้วนรวมกันเพื่อสร้างประเทศปากีสถานหนึ่งเดียว ดวงดาวในธงชาติปากีสถานในอนุสาวรีย์สร้างด้วยหินแกรนิตดำเงาพร้อมด้วยดวงดาวสีทอง เป็นสัญลักษณ์ถึงผู้ที่สละชีพเพื่อประเทศปากีสถาน ส่วนจันทร์เสี้ยวนั้นสร้างด้วยโลหะสเตนเลส ประกอบด้วยงานเขียนบันดาลใจของ Quaid-e-Azam Mohammed Ali Jinnah และ Allama Iqbal ผนังด้านในของกลีบดอกไม้ทั้งเจ็ดแกะสลักเป็นภาพนูนต่ำของสถานที่สำคัญในประเทศปากีสถาน ป้อมลาฮอร์, มัสยิดบาดชาฮี, Khyber Pass และ มีนาร์-อี-ปากีสถาน นอกจากนี้ยังมีส่วนของพิพิภัณฑ์ซึ่งบอกเล่าประวัติความเป็นมาของการก่อตั้งชาติปากีสถาน
แอฮ์วอซ

แอฮ์วอซ  เป็นนครทางทิศตะวันตกเฉียงใต้ของประเทศอิหร่านและเป็นเมืองหลักของจังหวัดฆูเซสถาน เมืองมีประชากรราว 1,300,000 คน โดยเป็นที่อยู่ของชาวเปอร์เซีย, อาหรับ, แบฆทียอรี, Dezfulis, Shushtaris และอื่น ๆ ภาษาที่พูดกันในบริเวณนี้ได้แก่ภาษาเปอร์เซียกับภาษาอาหรับ เช่นเดียวกันกับสำเนียงลูรี (แบฆทียอรี), เดซฟูลี, ชูชแทรี และอื่น ๆ
เมืองมีแม่น้ำคอรูนไหลผ่านกลางเมือง เป็นแม่น้ำสายเดียวในอิหร่านที่สามารถใช้ล่องเรือได้ เมืองมีประวัติศาสตร์อันยาวนาน สามารถย้อนไปได้ถึงจักรวรรดิอะคีเมนิด
ประชากร.
รายงานจากสำมะโน พ.ศ. 2559 เมืองนี้มีประชากรประมาณ 1.1 ล้านคน
แม่น้ำคอรูน

คอรูน  เป็นแม่น้ำสายสำคัญที่สุดและเป็นแม่น้ำสายเดียวที่สามารถใช้ล่องเรือได้ในประเทศอิหร่าน โดยมีความยาว มีต้นน้ำอยู่ที่แซร์ดคูฮ์ ส่วนหนึ่งของเทือกเขาซากรอส มีแควสาขาหลายสายไหลมารวม เช่นแม่น้ำเดซ และแม่น้ำคูฮ์แรงก์ ก่อนที่จะไหลผ่านเมืองแอฮ์วอซ เมืองหลักของจังหวัดฆูเซสถาน ประเทศอิหร่าน แล้วไหลมาบรรจบกับแม่น้ำชัฏฏุลอะร็อบ (แอร์แวนรูด)
หลังจากนั้น แม่น้ำคอรูนจึงไหลไปที่อ่าวเปอร์เซีย โดยแยกสายออกเป็นสองสายหลักที่ดินดอนสามเหลี่ยมปากแม่น้ำคือ แบฮ์แมนชีร์และHaffar แล้วไปบรรจบกันที่อ่าวเปอร์เซีย เกาะสำคัญของออบอดอนตั้งอยู่ระหว่างแม่น้ำคอรูนสองสาย ส่วนสาย Haffar ไหลตัดเกาะออบอดอนออกจากเมืองท่าโฆร์แรมแชฮร์
ฟัลคอนและวินเทอร์ โซลเยอร์

ฟัลคอนและวินเทอร์ โซลเยอร์  เป็นละครชุดอเมริกันทางโทรทัศน์ออนไลน์ที่กำลังจะฉาย สร้างขึ้นเพื่อช่องดิสนีย์+ โดย มัลคอล์ม สเปลล์แมน เนื้อเรื่องอิงตามมาร์เวลคอมิกส์ ตัวละครชื่อ แซม วิลสัน / ฟอลคอน และ บัคกี้ บาร์นส / วินเทอร์โซลเจอร์ เรื่องนี้อยู่ในจักรวาลภาพยนตร์มาร์เวล (MCU) มีเนื้อเรื่องที่ต่อเนื่องกับเรื่องอื่นๆ เหตุการณ์ในซีรีส์เกิดขึ้นหลังจากภาพยนตร์ปี ค.ศ. 2019 "" ซีรีส์นี้ผลิตโดย มาร์เวลสตูดิโอ ควบคุมบทโดยมัลคอล์ม สเปลล์แมน และ คาริ สค็อกแลนด์ เป็นผู้กำกับการแสดง โดยเป็นเรื่องราวของแซมและบัคกี้ที่ต้องร่วมกันผจญภัยและการพิสูจน์ตนเองของแซมว่าตนเหมาะสมจะเป็นกัปตันอเมริกาคนต่อไปหรือไม่ พร้อมกับการกลับมาของศัตรูเก่าอย่าง บารอน ซีโม่ รวมถึง เจ้าหน้าที่ CIA ชารอน คาร์เตอร์ 
โดยตัวซีรีส์จะเริ่มฉายตอนแรกในวันที่ 19 มีนาคม พ.ศ. 2564
นักแสดงและตัวละคร.
หลังจากเหตุการณ์ใน " แซมที่ได้รับโล่ต่อจากสตีฟเพื่อให้แซมสืบทอดเจตนารมณ์การเป็นกัปตันอเมริกาคนต่อไปโดยแซมเริ่มฝึกฝนตัวเอง
หลังจากเหตุการณ์ใน " บัคกี้ได้ใช้ชีวิตอย่างสงบสุขและแถมตัดผมและโกนหนวดให้เหมือนตอนที่เป็นทหารร่วมรบกับสตีฟและแขนเหล็กของบัคกี้ที่ได้มาจากวากานด้ามีฟังชั่นส์บางอย่างที่ยังไม่ได้ใช้
หลังจากเหตุการณ์ใน "" ชารอนเป็นหนึ่งในผู้ที่ถูกธานอสดีดนิ้วและสลายหายไปและถูกโปรเฟสเซอร์ฮัลค์หรือบรูซดีดนิ้วให้กลับมเหมือนคนอื่นๆและยังคงทำงานให้กับ CIA ดั่งเดิม
ตัวร้ายหลักของเรื่อง เคยปรากฏใน " การกลับมาครั้งนี้ซีโม่มีแผนบางอย่าง
กัปตันอเมริกาคนใหม่ที่รัฐบาลแต่งตั้งให้มาแทนแซม วิลสันหรือฟอลคอน
คู่หูของจอห์น วอคเกอร์ หรือ กัปตันอเมริกาคนใหม่ และเวลาว่างเขาทำงานที่ร้านดอกไม้ครอบครัวฮ็อกกิ้น
ซุยตำ

ซุยตำ หรือ ซุนต่ำ (706-759), ชื่อรอง จี้กุ้ย (季珪) ขุนนางซึ่งรับราชการภายใต้ขุนศึก โจโฉ ระหว่างปลาย ราชวงศ์ฮั่นตะวันออก ของจีน. เขาเริ่มต้นรับราชการเป็นขุนนางในท้องถิ่นก่อนจะออกจากบ้านเกิดไปศึกษาเล่าเรียนภายใต้การสั่งสอนของบัณฑิต ลัทธิขงจื๊อ นาม . ในช่วงปลายคริสต์ทศวรรษ 190 เขากลายเป็นผู้ใต้บังคับบัญชาของขุนศึกชื่อดังทางภาคเหนือ อ้วนเสี้ยว แต่ไม่ค่อยได้สร้างผลงานเนื่องจากถูกปฏิเสธคำแนะนำ. หลังจากที่อ้วนเสี้ยวเสียชีวิตในปี พ.ศ. 745 เขาปฏิเสธที่จะรับใช้บุตรชายของอ้วนเสี้ยว อ้วนซง และ อ้วนถำ จึงถูกจับคุมขัง, เมื่อโจโฉพิชิตตระกูลอ้วนได้แล้วจึงได้รับการปลดปล่อยซุนต่ำจึงเข้ามารับราชการกับโจโฉ อัครมหาเสนาบดี ผู้มีอำนาจในราชสำนักฮั่น โดยพฤตินัย. ตลอดหลายปีที่รับราชการภายใต้โจโฉ, เขาปฏิบัติหน้าที่ด้วยความซื่อสัตย์และขยันขันแข็ง, ยึดถือกฎหมายและแนะนำผู้มีปัญญาความสามารถให้เข้ารับราชการ ในปี พ.ศ. 759 เกิดเหตุการณ์ที่ได้ถูกเล่าขานอย่างกว้างขว้างว่าเป็นเรื่องความอยุติธรรมอย่างร้ายแรง ซุนต่ำถูกกล่าวหาว่าตำหนิติเตียนโจโฉในจดหมายและลงเอยด้วยการถูกปลดออกจากตำแหน่ง จับเข้าคุก และถูกบังคับให้กระทำอัตวินิบาตกรรมในเวลาต่อมา
เทควันโดโลก

เทควันโดโลก  หรือที่เรียกกันว่า "สหพันธ์เทควันโดโลก" อักษรย่อ WT เป็นองค์กรที่ควบคุมดูแลกีฬาเทควันโดระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF). ก่อตั้งขึ้นในปี 23 พฤษภาคม ค.ศ. 1973 ในชื่อสหพันธ์เทควันโดโลก ("World Taekwondo Federation"; WTF) โดยมีสมาชิก 35 ประเทศปัจจุบันมีสมาชิกทั้งหมด 208 ประเทศทั่วโลก เมื่อเดือนมิถุนายน ค.ศ. 2017 ได้มีการเปลี่ยนชื่อสหพันธ์ใหม่เป็น เทควันโดโลก (WT)
ที่ตั้งสำนักงานใหญ่ตั้งอยู่ในโซล, ประเทศเกาหลีใต้ ประธานคนปัจจุบันคือ Choue Chung-won
อัลเมเรอ

อัลเมเรอ  เป็นเมืองสำคัญของจังหวัดเฟลโฟลันด์ ในประเทศเนเธอร์แลนด์ ติดกับเมืองเลลีสตัดและเมืองเซโวลเดอ ประกอบไปด้วย 6 เขตได้แก่ อัลเมเรอสตัด อัลเมเรอเบาเติน อัลเมเรอปัมปุส อัลเมเรอฮาเฟิน อัลเมเรอเฮาต์ และอัลเมเรอโปร์ต
อัลเมเรอเป็นเมืองที่ใหม่ที่สุดของเนเธอร์แลนด์ พื้นที่นี้เกิดจากการผันน้ำทะเลออกจากทะเลสาบไอส์เซิลเมร์ระหว่าง ค.ศ. 1959 ถึง ค.ศ. 1968 มีการสร้างบ้านหลังแรกในปี ค.ศ. 1976 และยกระดับเป็นเทศบาลในปี ค.ศ. 1984 อัมเมเรอเป็นเทศบาลที่ใหญ่ที่สุดในจังหวัดเฟลโฟลันด์ มีประชากร 207,904 คนในปี ค.ศ. 2019 มากเป็นอันดับ 7 ของเนเธอร์แลนด์ และมีแผนจะขยายเมืองรอบรับประชากรให้ได้ 350,000 คนในปี ค.ศ. 2030
ประวัติศาสตร์.
โครงการเซาเดอร์เซเวิร์ค เป็นโครงการผันน้ำทะเลออกเพื่อสร้างผืนดินขึ้นในช่วงต้นศตวรรษที่ 20 เดิมทีรัฐบาลต้องการให้เป็นพื้นที่ทำการเกษตรเพิ่มเติม แต่หลังสงครามโลกครั้งที่สอง จำนวนประชากรของอัมสเตอร์ดัมเติบโตขึ้นอย่างรวดเร็ว จึงมีแผนจะสร้างเมืองใหม่ในผืนดินแห่งใหม่ในชื่อ "โอสเตอไลก์ เฟลโฟลันด์" และ"เซาเดอไลก์ เฟลโฟลันด์"
"โอสเตอไลก์ เฟลโฟลันด์" กลายมาเป็นเมืองเลลีสตัด เมืองหลวงของจังหวัดเฟลโฟลันด์ในเวลาต่อมา ส่วนเซาเดอไลก์ เฟลโฟลันด์ แต่เดิมถูกเรียกว่าเซาด์เว็สต์สตัด (เมืองทางตะวันตกเฉียงใต้) ได้เปลี่ยนชื่อมาเป็น อัลเมเรอ เมื่อราวทศวรรษ 1970 อันเป็นชื่อเรียกทะเลสาบย่านนั้นในสมัยกลาง
บ้านหลังแรกของอัลเมเรอแล้วเสร็จในปี ค.ศ. 1976 โดยมีบริษัท ZIJP เป็นผู้รับเหมา ต่อมาในปี ค.ศ. 1984 อัลเมเรอยกระดับเป็นเทศบาลอย่างเป็นทางการ อย่างไรก็ตาม บ้านที่ปลูกในสมัยแรกและสมัยหลังนั้นมีความแตกต่างกัน โดยบ้านสมัยแรกจะเน้นการใช้งานพื้นฐานที่เรียบง่าย ส่วนบ้านสมัยใหม่จะเน้นการออกแบบที่จัดจ้านและมีการฟังก์ชันครบครัน
หลวงสุรณรงค์ (ธงไชย โชติกเสถียร)

พลเอก หลวงสุรณรงค์ (ธงไชย โชติกเสถียร) (26 มิถุนายน พ.ศ. 2442 - 18 มกราคม พ.ศ. 2529) เป็นอดีตสมุหราชองครักษ์ และอดีตองคมนตรีในรัชกาลที่ 9
ประวัติ.
พลเอก หลวงสุรณรงค์ เกิดเมื่อวันที่ 26 มิถุนายน พ.ศ. 2442 เป็นบุตรชายของ มหาอำมาตย์ตรี พระยาสรรพกิจปรีชา (ชื่น โชติกเสถียร) กับคุณหญิงสรรพกิจปรีชา (ฉลวย โชติกเสถียร) สมรสกับท่านผู้หญิงจรวย โชติกเสถียร ธิดาของ พระยาพิพิธภัณฑวิจารย์ (เจริญ โชติกเสถียร) กับคุณหญิงสุย
หลวงสุรณรงค์ ได้รับแต่งตั้งเป็นสมุหราชองครักษ์ เมื่อวันที่ 1 มกราคม พ.ศ. 2491 จนถึงวันที่ 26 มิถุนายน พ.ศ. 2507 เนื่องจากได้รับแต่งตั้งเป็นองคมนตรี กระทั่งถึงแก่อสัญกรรม เมื่อวันที่ 18 มกราคม พ.ศ. 2529 ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และนาวาอากาศเอก วีระยุทธ ดิษยะศริน ไปในการพระราชทานเพลิงศพ พลเอก หลวงสุรณรงค์ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อเวลา 16.55 น. ของวันพฤหัสบดีที่ 13 มีนาคม พ.ศ. 2529
หลวงสุรณรงค์ มีโอกาสตามเสด็จ พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ไปเยือนประเทศต่าง ๆ ถึง 26 ครั้ง
เครื่องราชอิสริยาภรณ์.
พลเอก หลวงสุรณรงค์ (ธงไชย โชติกเสถียร) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
สารานุกรมภาษาไทย

การจัดทำสารานุกรมในภาษาไทย เริ่มเมื่อปี พ.ศ. 2486 โดยราชบัณฑิตยสถาน แต่ก็หยุดชะงักไป จนกระทั่งถึง พ.ศ. 2497 จอมพลแปลก พิบูลสงคราม นายกรัฐมนตรี (ในตำแหน่งบังคับบัญชาราชบัณฑิตยสถาน) ในขณะนั้น ได้เสนอให้ราชบัณฑิตยสถานวางโครงการจัดทำสารานุกรมไทยขึ้นมาใหม่ แล้วเสนอต่อนายกรัฐมนตรี และคณะรัฐมนตรีได้พิจารณาอนุมัติตั้งคณะบรรณาธิการทำสารานุกรม โดยมี พระยาอนุมานราชธน (ยง เสฐียรโกเศศ) เป็นประธานคนแรก โดยได้จัดทำในชื่อ "สารานุกรมไทย ฉบับราชบัณฑิตยสถาน" ซึ่งถือเป็นสารานุกรมเล่มแรกในประเทศไทย โดยจัดทำเดือนละ 2 เล่ม เล่มละ 2 หน้ายก และจัดพิมพ์รวมเล่มเป็นขนาดใหญ่ โดยจัดพิมพ์ครั้งแรกเมื่อปี พ.ศ. 2498 ซึ่งปัจจุบันจัดพิมพ์ครบทุกตัวอักษรแล้ว โดยใช้เวลาถึง 60 ปี ตั้งแต่ปี พ.ศ. 2498-2558 รวม 30 เล่ม
ในปี พ.ศ. 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้จัดตั้ง "มูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร" (ซึ่งชื่อเดิมคือ "โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว") โดยมีจุดประสงค์เพื่อจัดทำสารานุกรมไทยโดยรวบรวมความรู้จากทุกสาขาวิชาแขนงต่างๆ เพื่อให้นักเรียน นักศึกษา และประชาชนทั่วไป ได้มีโอกาสอ่านและศึกษาจากสารานุกรมไทยนี้ด้วยตนเอง โดยได้จัดพิมพ์หนังสือสารานุกรมเล่มแรกเมื่อปี พ.ศ. 2516 จนถึงปัจจุบันจัดพิมพ์ไปแล้ว 45 เล่ม นอกจากนี้ยังมีหนังสือ "สารานุกรมไทย ฉบับกาญจนาภิเษก", "สารานุกรมไทยสำหรับเยาวชนฯ ฉบับเสริมการเรียนรู้" เป็นต้น
วัดประชุมคงคา

วัดประชุมคงคา นามวัดที่ประชาชนนิเรียก วัดโรงโป๊ะ เจ้าอาวาส เมื่อ พ.ศ. 2542 คือ พระครูพิพัฒนธรรมคุณ (จรินทร์ วิจิตตโก) 
ประวัติความเป็นมาของวัดจากการบอกเล่า วัดนี้ตั้งอยู่ใกล้ชายทะเล ชาวบ้านมีอาชีพทำการประมง ได้ร่วมกันสร้างวัดขึ้นเมื่อ พ.ศ. ไหนไม่มีใครทราบ วัดนี้มีบ่อน้ำจีด ชาวบ้านที่อยู่ตามชายทะเลได้มาตักเอาน้ำไปดื่มกิน จึงได้ตั้งชื่อวัดว่า วัดประชุมคงคา วัดมีเจดีย์บรรจุพระบรมสารีริกธาตุ
อาจิล (เมือง)

อาจิล (ประชากรโดยประมาณ (สำมะโน ค.ศ. 2000): 1,842) เป็นเมืองเล็กในคอมมูนเปิงฮูลูดีมานในอำเภอฮูลูเตอเริงกานูของรัฐตรังกานู, ประเทศมาเลเซีย 
ที่ตั้ง.
ตัวเมืองอยู่ห่างจากกัวลาเตอเริงกานู เมืองหลวงของรัฐไป 35 กิโลเมตรทางตอนใต้ ใกล้กับทางแยกของทางหลวงสหพันธ์มาเลเซีย 14 (ทางหลวงหลักส่วนในของรัฐตรังกานู) และทางหลวงสหพันธ์มาเลเซีย 106 (ทางหลวงหลักไปยังกัวลาเบอรัง) เมืองนี้เป็นที่ตั้งของศูนย์กลางกักกันของผู้อพยพผิดกฎหมาย
เทศบาลเมืองปางมะค่า

เทศบาลเมืองปางมะค่า เป็นเทศบาลเมืองซึ่งมีพื้นที่ครอบคลุมตำบลปางมะค่าทั้งตำบล ในอำเภอขาณุวรลักษบุรี จังหวัดกำแพงเพชร เดิมเคยมีฐานะเป็น "องค์การบริหารส่วนตำบลปางมะค่า" และได้รับการยกฐานะขึ้นเป็นเทศบาลเมืองในวันที่ 29 มิถุนายน พ.ศ. 2555 ปัจจุบัน ในเขตเทศบาลเมืองปางมะค่ามีประชากร 17,603 คน ตำบลปางมะค่าซึ่งอยู่ในเขตเทศบาลแบ่งการปกครองออกเป็น 24 หมู่บ้าน โดย 9 หมู่บ้านแรกได้รับการจัดตั้งขึ้นมาก่อน หลังจากนั้นจึงแยกหมู่บ้านใหม่ออกมาอีก 15 หมู่บ้าน
เทศบาลเมืองปางมะค่ามีอาณาเขตส่วนใหญ่ติดต่อกับเขตองค์กรปกครองส่วนท้องถิ่นอื่น ๆ ในอำเภอขาณุวรลักษบุรี ส่วนในด้านทิศใต้ มีอาณาเขตติดต่อกับอำเภอแม่วงก์และอำเภอลาดยาวของจังหวัดนครสวรรค์ ส่วนทางทิศตะวันตก ติดกับพื้นที่ทางธรรมชาติอย่างอุทยานแห่งชาติแม่วงก์ ในตัวเทศบาลเมืองมีสถานสาธารณสุขที่สำคัญอย่างโรงพยาบาลส่งเสริมสุขภาพตำบลปางมะค่า
เทศบาลเมืองอรัญญิก

อรัญญิก เป็นเทศบาลเมืองที่มีพื้นครอบคลุมตำบลอรัญญิกทั้งตำบล ตั้งอยู่ในอำเภอเมืองพิษณุโลก จังหวัดพิษณุโลก เดิมเคยเชื่อกันว่า เป็นพื้นที่ที่ชาวบ้านได้ติดตามสมเด็จพระนเรศวรมหาราชเพื่อทำอาวุธในศึกสงคราม และยังเชื่อกันว่าเจดีย์วัดอรัญญิกซึ่งตั้งอยู่ในพื้นที่เทศบาลสร้างขึ้นพร้อมกับพระพุทธชินราชด้วย เทศบาลเมืองอรัญญิกได้ยกฐานะขึ้นมาจาก "องค์การบริหารส่วนตำบลอรัญญิก" ในวันที่ 1 พฤษภาคม พ.ศ. 2555 ปัจจุบันมีประชากร 30,508 คน แบ่งการปกครองออกเป็น 10 หมู่บ้าน 3 เขตเลือกตั้ง
เทศบาลเมืองอรัญญิกตั้งอยู่ทางทิศตะวันออกของเทศบาลนครพิษณุโลก ภูมิประเทศเป็นที่ราบลุ่ม ดินมีความอุดมสมบูรณ์เหมาะแก่การทำการเกษตร และยังมีคลองอีกสองสาย ได้แก่ คลองคูณ และคลองโคกช้าง
การปกครอง.
หมู่บ้าน.
เทศบาลเมืองอรัญญิกครอบคลุมพื้นที่ทั้งหมดของตำบลอรัญญิก ซึ่งประกอบด้วย 10 หมู่บ้าน ดังนี้
เขตเลือกตั้ง.
เทศบาลเมืองอรัญญิกแบ่งเขตเลือกตั้งออกเป็น 3 เขต ดังนี้
Chironex indrasaksajiae

Chironex indrasaksajiae เป็นแมงกะพรุนจำพวกแมงกะพรุนกล่องที่มีขนาดปานกลาง มีถิ่นอาศัยในอ่าวไทยตอนบน
การค้นพบ.
แมงกะพรุนกล่องชนิด "Chironex indrasaksajiae" สามารถพบได้ที่อ่าวไทยในเขตจังหวัดจันทบุรี ระยอง และสุราษฎร์ธานี ในช่วงเดือนกรกฎาคม ถึงตุลาคม
"Chironex indrasaksajiae" ได้ชื่อตามพระนามของสมเด็จพระนางเจ้าอินทรศักดิศจี พระวรราชชายา ค้นพบโดย นายภูพิงค์ สุจริตกุล ขนาดของร่มมีความสูงมากสุดที่ 150 มม มีหนวดสูงสุดข้างละ 12 เส้นจากทั้งหมด 4 มุมของร่างกาย ลักษณะโดยทั่วไปของแมงกะพรุนชนิดนี้คล้ายกับแมงกะพรุนในสกุลเดียวกันยกเว้นรูปร่างของร่องโคนหนวดซึ่งถูกใช้เป็นเกณฑ์ในการจัดจำแนกลงสู่ระดับชนิด 
ลักษณะ.
แมงกะพรุนสกุล "Chironex" เป็นแมงกะพรุนที่มีพิษทำให้เจ็บปวดรุนแรง และอาจทำให้ถึงแก่ชีวิตถ้าได้รับพิษเป็นปริมาณมาก โดยแมงกะพรุนสกุลนี้สามารถพบได้จากละติจูดที่ 9 องศาเหนือขึ้นไปของอ่าวไทย การสัมผัสแมงกะพรุนพิษในสกุลนี้สามารถนำไปสู่การเสียชีวิตได้โดยกรณีการเสียชีวิตจากการสัมผัสแมงกะพรุนทั้งหมดในอ่าวไทยพบว่าเกิดขึ้นในบริเวณที่พบแมงกะพรุนกล่องสกุลนี้ทั้งสิ้น
ฮันส์-วาเล็นทีน ฮูเบอ

พลเอกอาวุโส ฮันส์-วาเล็นทีน ฮูเบอ  เป็นนายทหารบกเยอรมันและเป็นนายพลในช่วงสงครามโลกครั้งที่สอง เป็นผู้บัญชาการยานเกราะในการรุกรานโปแลนด์ ฝรั่งเศส และสหภาพโซเวียต เขาเสียชีวิตจากเหตุเครื่องบินตกในวันที่ 21 เมษายน ค.ศ. 1944 ระหว่างเดินทางไปรับมอบกางเขนอัศวินแห่งกางเขนเหล็กประดับใบโอ๊กและดาบประดับเพชรจากอดอล์ฟ ฮิตเลอร์
คริส กันเทอร์

คริสโตเฟอร์ รอส กันเทอร์ (เกิดวันที่ 21 กรกฎาคม ค.ศ. 1989) เป็นนักฟุตบอลชาวเวลส์ ตำแหน่งกองหลัง ปัจจุบันเล่นให้กับเอเอฟซี วิมเบิลดัน
กันเทอร์ได้เข้าร่วมทีมเยาวชนของคาร์ดิฟฟ์ซิตี และได้เซ็นสัญญากับทอตนัมฮอตสเปอร์ในพรีเมียร์ลีกด้วยค่าตัว 4 ล้านปอนด์ในเดือนมกราคม ค.ศ. 2008 แต่เนื่องจากเขาแทบไม่ค่อยได้ลงเล่นให้กับทอตนัม เขาจึงกลับไปเล่นในแชมเปียนชิปกับนอตทิงแฮมฟอเรสต์ ก่อนที่จะย้ายไปเรดิงใน ค.ศ. 2012
กันเทอร์ได้เล่นให้กับทีมชาติเวลส์มาตั้งแต่รุ่นอายุไม่เกิน 17 ปี และยังเป็นผู้เล่นอายุน้อยที่สุดอันดับที่สองที่ประเดิมสนามนัดแรกให้กับทีมชาติรุ่นอายุไม่เกิน 21 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2007 และยังเป็นส่วนหนึ่งของทีมชาติชุดที่ทะลุเข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ต่อมาใน ค.ศ. 2017 เขาได้รับรางวัลนักฟุตบอลชาวเวลส์แห่งปี ต่อมาในวันที่ 20 พฤศจิกายน ค.ศ. 2018 กันเทอร์ทำสถิติลงเล่นให้กับทีมชาติเวลส์มากที่สุด แซงหน้าเนวิลล์ ซัททอลล์ ที่เคยลงเล่นทั้งหมด 92 นัด
นีล เทย์เลอร์ (นักฟุตบอล)

นีล จอห์น เทย์เลอร์ (เกิดวันที่ 7 กุมภาพันธ์ ค.ศ. 1989) เป็นนักฟุตบอลชาวเวลส์ผู้เล่นในตำแหน่งแบ็กซ้ายให้กับทีมชาติเวลส์ เขาเคยเป็นผู้เล่นในชุดเยาวชนของแมนเชสเตอร์ซิตี ต่อมาเขาได้เริ่มเล่นในระดับอาชีพกับเวร็กซ์แฮมใน ค.ศ. 2007 และย้ายไปสวอนซีซิตีด้วยค่าตัวอย่างน้อย 150,000 ปอนด์ใน ค.ศ. 2010 เขาได้ลงเล่นให้กับสวอนซีทั้งสิ้น 179 นัด ก่อนที่จะย้ายไปแอสตันวิลลาในเดือนมกราคม ค.ศ. 2017
เทย์เลอร์ประเดิมลงสนามให้กับทีมชาติเวลส์ครั้งแรกใน ค.ศ. 2010 จนถึงปัจจุบัน เขาได้ลงเล่นมากกว่า 40 นัดแล้ว เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016 นอกจากนี้ เขายังเป็นส่วนหนึ่งของทีมชาติบริเตนใหญ่ในโอลิมปิกฤดูร้อน 2012 ที่จัดขึ้นที่ประเทศบ้านเกิดของเขา เทย์เลอร์มีเชื้อสายเบงกาลีจากอินเดีย จึงทำให้เขาเป็นเพียงหนึ่งในนักฟุตบอลไม่กี่คนที่เป็นชาวบริติชเอเชีย
เกียรติประวัติ.
แอสตันวิลลา
กีฬาจักรยานในกีฬาแห่งชาติ ครั้งที่ 46

กีฬาจักรยานในกีฬาแห่งชาติ ครั้งที่ 46 แข่งขันระหว่างวันที่ 19–28 พฤศจิกายน พ.ศ. 2561 ณ ถนนในจังหวัดเชียงราย, บีเอ็มเอ็กซ์ในจังหวัดพะเยา และเวลโลโดรมในจังหวัดเชียงใหม่ มีรายการชิงเหรียญทั้งหมด 25 รายการ ประกอบไปด้วยเหรียญทอง 40 เหรียญ, เหรียญเงิน 40 เหรียญ และเหรียญทองแดง 40 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 200 ใบ มีนักกีฬาและเจ้าหน้าที่รวม 299 คน
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 230 ราย จาก 44 จังหวัดและ 1 เขตการปกครองพิเศษในกีฬาจักรยานในกีฬาแห่งชาติ ครั้งที่ 46:
<templatestyles src="Col-begin/styles.css"/>
ภูพิงค์ สุจริตกุล

ภูพิงค์ สุจริตกุล เป็นนักสัตววิทยาชาวไทย ผู้เชี่ยวชาญด้านแมงกะพรุนและเป็นผู้ค้นพบแมงกะพรุนชนิด "Chironex indrasaksajiae"
ครอบครัว.
ภูพิงค์ สุจริตกุล เกิดเมื่อวันที่ 3 ธันวาคม พ.ศ. 2534 เป็นบุตรของนายจำรูญ สุจริตกุล น้องชายนายโสรัจ สุจริตกุล อดีตเลขาธิการสำนักงานคณะกรรมการข้าราชการพลเรือน และ นางจิตราภรณ์ หาญหิรัญ น้องสาวนายสมชาย หาญหิรัญ อดีตรัฐมนตรีช่วยว่าการกระทรวงอุตสาหกรรม มีพี่น้องร่วมมารดา 3 คนคือ
การศึกษา.
นายภูพิงค์ สำเร็จการศึกษาระดับมัธยมปลายจากโรงเรียนปรินส์รอยแยลส์วิทยาลัย ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมาได้เข้าศึกษาระดับปริญญาตรีด้านสัตววิทยาและปริญญาโทด้านชีววิทยาจากมหาวิทยาลัยเชียงใหม่ หลังจากนั้นได้ไปศึกษาต่อด้านวิทยาศาสตร์ทางทะเล (Marine Science) ที่ University of Auckland, New Zealand ก่อนที่จะย้ายไปศึกษาต่อระดับปริญญาเอกด้านชีววิทยาทางทะเล (Marine Biology) ที่ Griffith University, Australia
การงาน.
ภูพิงค์เป็นสมาชิกของคณะกรรมาธิการระหว่างรัฐบาลทางด้านสมุทรศาสตร์ภายใต้ยูเนสโก (The Intergovernmental Oceanographic Commission of UNESCO) โดยเป็นคณะทำงานภายใต้โครงการด้านแมงกะพรุนพิษในเขตร้อนของมหาสมุทรแปซิฟิกตะวันตก สมาชิกสมาคมวิทยาศาสตร์ทางทะเลออสเตรเลีย (Australian Marine Sciences Association: AMSA) ผู้แทนนักศึกษาปริญญาเอกแห่ง Australian River Institute, และรองประธานสมาคมนักเรียนไทยแห่ง Griffith University
เขาประสบอุบัติเหตุโดนแมงกะพรุนกล่องในสกุล "Chironex" ต่อยจนเกือบเสียชีวิต เขาเป็นผู้ค้นพบ "Chironex indrasaksajiae" ซึ่งได้ชื่อตามพระนามของสมเด็จพระนางเจ้าอินทรศักดิศจี พระวรราชชายา เขาถูกวิจารณ์จากการตั้งชื่อชนิดแมงกะพรุนดังกล่าวว่าเป็นการเล่นพวก เนื่องจากบิดาของเขาเป็นหลานของ เจ้าพระยาสุธรรมมนตรี ผู้เป็นพระบิดาของ สมเด็จพระนางเจ้าอินทรศักดิศจี พระวรราชชายา
เขายังเป็นผู้บริหารโรงแรมเชน และผู้บริหารระดับสูงของบริษัท UQ Health Beauty and Travel (Thailand) จำกัด โดยดำรงตำแหน่งประธานเจ้าหน้าที่ฝ่ายปฏิบัติการ
สง่า วัชราภรณ์

สง่า วัชราภรณ์ เป็นอดีตสมาชิกสภาผู้แทนราษฎรจังหวัดศรีสะเกษ 7 สมัย ตั้งแต่ปี พ.ศ. 2500 ปี พ.ศ. 2535 รวมระยะเวลาในการมีบทบาททางการเมืองกว่า 35 ปี มีบุตรเป็นนักการเมือง 2 คน คือ ปิยะณัฐ วัชราภรณ์ อดีตรัฐมนตรีและอดีต ส.ส.ศรีสะเกษ และ ดนัยฤทธิ์ วัชราภรณ์ อดีต ส.ส.ศรีสะเกษ
ประวัติ.
สง่า วัชราภรณ์ เกิดเมื่อวันที่ 16 กุมภาพันธ์ พ.ศ. 2459 เป็นบุตรของนายชุ่ม กับนางกิมลี้ นามสกุลเดิมคือ มูลเจริญ เกิดที่บ้านริมคลองมหาสวัสดิ์ ตำบลศาลายา อำเภอนครชัยศรี จังหวัดนครปฐม มีพี่น้อง 4 คน อาชีพเดิมของครอบครัวคือ ทำนา บิดาของเขาเสียชีวิตตั้งแต่เขายังเด็ก ชั้นประถมได้เข้าศึกษาที่โรงเรียนประชาบาลวัดไร่ขิง ชั้นมัธยมที่โรงเรียนพระปฐมวิทยาลัย 
การทำงาน.
หลังจากนั้นเขาได้สอบเป็นครูประชาบาล ที่โรงเรียนมหินทรศึกษาคาร ต่อมาย้ายกลับไปเป็นครูที่โรงเรียนประชาบาลวัดไร่ขิง ช่วงปดภาคเรียนก็ได้ไปเรียนต่อวิชาช่างที่โรงเรียนวังกรมพระสมมตอมรพันธ์ จนได้รับประกาศนียบัตรจากสมาคมนายช่างแห่งกรุงสยาม เขาจึงลาออกไปทำงานที่บริษัทไทยนิยมแผนกสร้างทาง ได้รับมอบหมายให้ไปคุมงานก่อสร้างทางสายธนบุรี-ประจวบตีรีขันธ์ ทำงานได้ไม่นานจึงลาออกไปสมัครเข้าทำงานในเทศบาลเมืองตะกั่วป่า กระทั่งในปี พ.ศ. 2493 ได้รับแต่งตั้งเป็นโยธาเทศบาลจังหวัดศรีสะเกษ
งานการเมือง.
สง่า ลาออกจากราชการและลงสมัครรับเลือกตั้ง ส.ส.จังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ผลปรากฏว่าได้คะแนนลำดับที่ 16 จากผู้สมัคร 31 คน
หลังจากนั้นเขาได้รับเลือกตั้งเป็น ส.ส.ศรีสะเกษ 7 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคเสรีธรรม, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรครวมไทย และสมัยสุดท้ายคือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม
สง่า เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
สง่า วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
ถึงแก่อนิจกรรม.
สง่า วัชราภรณ์ ถึงแก่กรรมเมื่อวันที่ 25 พฤษภาคม พ.ศ. 2551
โรแมนซ์อิราเนะ

"โรแมนซ์อิราเนะ" (; โรมาจิ: "Romance, Irane")  (พินอิน: Bù Xūyào Làngmàn) เป็นซิงเกิลลำดับที่ 7 ของเอเคบีโฟร์ตีเอต เปิดตัวเมื่อวันที่ 23 มกราคม พ.ศ. 2551 โดย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ยูฮิโอะมิเตรุกะ?

"ยูฮิโอะมิเตรุกะ?" (; โรมาจิ: "Yuuhi wo miteiru ka?")  เป็นซิงเกิลลำดับที่ 6 ของเอเคบีโฟร์ตีเอต เปิดตัวเมื่อวันที่ 31 ตุลาคม พ.ศ. 2550 โดย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
Yuuhi wo Miteiru ka? (Himawari 2.0).
ซายากะ อากิโมโตะ, ไม โอชิมะ, มานามิ โอคุ, โนโซมิ คาวาซากิ, อาสึกะ คุราโมจิ, ฮารุนะ โคจิมะ, คานะ โคบายาชิ, ฮิโตมิ โคมาตานิ, มาริโกะ ชิโนดะ, มินามิ ทากาฮาชิ, ฮานะ โทจิมะ, รินะ นากานิชิ, คาโยะ โนโระ, คาโอรุ ฮายาโนะ, อัตสึโกะ มาเอดะ, คายาโนะ มาสุยามะ
Yuuhi wo Miteiru ka? (Himawari 2.1).
โทโมมิ อิตาโนะ, โทโมมิ โอเอะ, ยูโกะ โอชิมะ, เมกุมิ โอโฮริ, เอเรนะ โอโนะ, โทโมมิ คาซาอิ, อามินะ ซาโต้, นัตสึกิ ซาโต้, ยูคาริ ซาโต้, อากิ เดกุจิ, ริสะ นาริตะ, ยูกะ มาสึดะ, นัตสึมิ มัตสึบาระ, มินามิ มิเนกิชิ, ซาเอะ มิยาซาวะ
แม่น้ำคากายัน

แม่น้ำคากายัน (Cagayan River) หรือ ริโอกรันเดเดคากายัน (Rio Grande de Cagayan) เป็นแม่น้ำสายยาวที่สุด และเป็นแม่น้ำที่มีปริมาณน้ำไหลมากที่สุดของประเทศฟิลิปปินส์ มีความยาวราว และมีพื้นที่ระบายน้ำ แม่น้ำอยู่ทางตอนเหนือของเกาะลูซอน ไหลผ่านจังหวัดนูเวบาบิซคายา จังหวัดคีรีโน จังหวัดอีซาเบลา และจังหวัดคากายัน
ฝู่ชุ่น

ฝู่ชุ่น  เป็นนครระดับจังหวัดของมณฑลเหลียวหนิง ประเทศจีน ตั้งอยู่ทางตะวันออกของเมืองเฉิ่นหยางราว เมืองมีประชากร 2,138,090 คน (ค.ศ. 2010) มีพื้นที่ 11,272 กม² เมืองตั้งอยู่ริมฝั่งแม่น้ำหัน ถือเป็นหนึ่งในศูนย์กลางที่กำลังพัฒนาด้านอุตสาหกรรมและเศรษฐกิจของมณฑลเหลียวหนิง